Badai Semalam

Badai Semalam ialah sebuah siri drama televisyen Malaysia 2025 arahan Osman Ali dan Faizal Nadxaman. Ia dibintangi oleh Sweet Qismina, Adam Lee dan Halim Radzi. Siri ini memulakan tayangan perdana di Slot Drama Okey, TV Okey pada 8 April 2025 menggantikan Manuskrip Cinta Ayaana.

 Sinopsis 
Kisah Mazni, anak kepada pembantu rumah bernama Bibah yang bekerja dengan keluarga Tuan Harris dan Puan Rohana. Bibah, sudah begitu lama berkhidmat buat keluarga tersebut dan membesarkan Mazni setelah kematian suaminya, Idris. Namun Mazni berdepan kesukaran kerana status dirinya yang tidak mendapat kerakyatan sebagai warganegara walaupun lahir di Malaysia.

Mazni bersahabat baik dengan Zaki, kawannya sejak kecil yang begitu mengambil berat terhadapnya. Zaki berjanji akan membantu Mazni menyelesaikan isu kewarganegaraannya itu. Mazni tekad menyambung pelajaran sambil bekerja separuh masa. Jika ada kelapangan, Mazni dan Zaki akan membantu anak-anak gelandangan dan anak tidak sah taraf di sekitar Kuala Lumpur. Mereka membuka kelas dan mengajar anak-anak di situ termasuklah Zuhal dan Angela.

Hubungan akrab Mazni dan Zaki tergugat apabila Karim, anak kepada majikan ibunya mula jatuh hati kepada Mazni. Karim, seorang jurutera muda yang gemar berfoya-foya. Mazni sentiasa melayan kerenah Karim dan menjaganya dengan baik hingga Karim nekad memperisterikan Mazni. Demi menghargai Karim, Mazni mempersetujui lamaran Karim. Lagipun hatinya sudah menyukai lelaki itu.

Mazni masih meneruskan usaha mengajar Zuhal, Angela dan kanak-kanak yang lain. Mazni berkongsi masalah dialami anak-anak gelandangan itu. Zuhal ditahan kerana membunuh ayahnya yang kerap memukul ibunya. Manakala Angela pula diculik dan dibutakan matanya untuk disuruh meminta sedekah.

Usaha Mazni bersama Zaki untuk mendapatkan taraf kewarganegaraan akhirnya berjaya. Namun mereka dikejutkan dengan kematian Bibah yang tidak sempat menerima berita baik tersebut.

Perhubungan Mazni dan Karim mendapat tentangan hebat daripada Puan Rohana yang malu kerana anaknya bakal berkahwin dengan anak orang gaji. Mazni juga difitnah mengandung. Karim nekad memperisterikan Mazni dan akhirnya mereka dihalau keluar dari rumah oleh Puan Rohana.

Perkahwinan mereka bahagia. Namun kebahagiaan itu tidak lama. Muncul Azizah, bekas teman wanita Karim yang menabur fitnah. Sementara itu Karim juga termakan hasutan kawan-kawannya untuk hidup berfoya-foya. Sedangkan Mazni berjuang memberi penumpuan terhadap peperiksaan akhirnya.

Sementara itu Zaki yang sudah pun bertugas sebagai doktor pelatih. Persahabatan Mazni dengan Zaki sebenarnya amat dicemburui oleh Karim. Hingga satu hari Mazni cedera dipukul oleh Karim. Namun Mazni nekad meminta cerai. Karim kecewa dengan permintaan Mazni bertindak di luar kawalan memandu kereta hingga terlibat dalam kemalangan dan meninggal dunia.

Dengan bantuan Zaki, Mazni mewujudkan satu pondok kecil untuk membela nasib anak-anak gelandangan menuntut ilmu. Dalam kekosongan itu, Mazni tidak terus menerima kehadiran Zaki sebagai teman hidupnya. Mazni pergi jauh ke luar negara mengejar impian dan cita-citanya. Namun masihkah ada jodoh antara keduanya?

Pelakon 
Pelakon utama
 Sweet Qismina sebagai Mazni 
 Adam Lee sebagai Karim
 Halim Radzi sebagai Zaki
Pelakon pembantu
 Razman Mahayuddin sebagai Rozman
 Jasmin Hamid sebagai Datin Rohana
 Carolyne Kamba sebagai Alina
 Anwar Rusdini sebagai Iqbal 
 Reyza Fenge sebagai Zuhal
 Qaidah Marha sebagai Angela
 Fadilah Mansor sebagai Mak Bibah
 Shazia Rozaini sebagai Dora
 Sharleen sebagai Azieza Sofea
 Zack Zabhas sebagai Dato Haris 
 Izzul Faiq Zuhairi sebagai Asri
 Ameerul Asyraf sebagai Elyaz 
 Rose Julia sebagai Zea Ainun
 Naza Manas sebagai Dollah 
 Saliza Ali sebagai Aton
 Muaz Fitri sebagai Luqman
 Fahmy Reza sebagai Idris
 Eddy Syamin sebagai Haris Muda
 Kak Siti sebagai Mariam
 Mtdin sebagai Ishak
 Ayu Azlina sebagai Datin Mahani
Rujukan
Kategori:Drama Melayu
Kategori:Drama Melayu 2025
Kategori:Drama adaptasi novel di Malaysia